אדי בטלר

אדי בטלר (נולד ב-2 באוקטובר 1971) הוא זמר ישראלי-אמריקאי, שיצג את ישראל פעמיים באירוויזיון. בן קהילת העבריים מדימונה.

ביוגרפיה
הוריו של בטלר היגרו לישראל משיקגו, נדדו לליבריה ולאחר חזרתם ארצה השתקעו בדימונה.
בטלר משתייך לקהילת העבריים מדימונה. בגיל 8 החל להופיע עם אחיו גבריאל בתוך הקהילה ומחוצה לה. ב-1990 בגיל 19 עבר לתל אביב והחל להופיע באירועים וגם כזמר ליווי. הזמר עבר תהליך גיור.

אירוויזיון 1999
בטלר הופיע באירוויזיון 1999 שנערך בירושלים כחבר להקת "עדן", שהתמודדה עם השיר "יום הולדת" שהגיע למקום ה-5. הלהקה התפרקה בשנת 2001, אך בטלר המשיך להופיע לאחר מכן בהופעות מזדמנות בארץ ובעולם.

אירוויזיון 2006
הוא ייצג את ישראל באירוויזיון 2006, לאחר שניצח בקדם-אירוויזיון עם שירו, "זה הזמן" (ללחן שלו, את המילים כתב יחד עם אורלי בורג ואסנת צבאג). השיר העפיל אוטומטית לגמר האירוויזיון בזכות הישגה של שירי מימון בשנה שלפני כן, (מקום רביעי באירוויזיון 2005), אך בגמר הוא סיים במקום ה-23 מתוך 24 משתתפים עם 4 נקודות בלבד, שניתנו על ידי צרפת.

במאי 2006 הוציא את הסינגל הראשון שלו, "את החלום".

חיים אישיים
לבטלר יש בת ובן – שחקן הכדורסל איתן בורג-בטלר מאשתו, אורלי בורג, אחותה של גלית בורג, בנוסף יש לו בת עדן, שעל שמה נקראה להקתו, ממערכת יחסים קודמת.

קישורים חיצוניים

 
 

זמרים השרים בעברית
זמרים ישראלים
גרים
משתתפי אירוויזיון 1999
משתתפי אירוויזיון 2006
נציגי ישראל באירוויזיון
מתמודדי קדם-האירוויזיון
העבריים השחורים
ישראלים שנולדו ב-1971